31997R0323
L 052/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 323/97 НА КОМИСИЯТА
от 21 февруари 1997 година
за изменение на Регламент (ЕО) № 2406/96 на Съвета относно определяне на общи стандарти за търговия с някои рибни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3759/92 на Съвета от 17 декември 1992 г. относно обща организация на пазара на рибни продукти и продукти от аквакултури (1), последно изменен с Регламент 3318/94 (2), и по-специално член 2, параграф 4 от него,
като има предвид, че Регламент (ЕО) № 2406/96 на Съвета (3) въвежда по-специално нова скала за категориите размери за херинга от вида Clupea harengus; като има предвид, че в случая с Балтийската херинга тази нова скала определя специфичен размер за продуктите, уловени и извадени на брега на север от 59°30′, но не включва онзи, който преди това се е прилагал за целия Балтийски район;
като има предвид, че този пропуск не дава възможност да се отчетат продукцията и условията за продажба на херинга, уловена в Балтийско море на юг от 59°30′; като има предвид, че следователно следва да се предприемат стъпки за определяне на подходящата категория размери за този продукт отново чрез съответното изменение на Регламент (ЕО) № 2406/96 на Съвета;
като има предвид, че това изменение ще представлява техническо приспособяване към общите търговски стандарти, предвидени в член 2, параграф 4 от Регламент (ЕИО) № 3759/92;
като има предвид, че мерките, предвидени в настоящия регламент, са в съответствие със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 2406/96 скалата на категориите размери, приложима за Балтийската херинга (Clupea harengus) се изменя в съответствие с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Прилага се от 1 януари 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 февруари 1997 година.